Fond za zaštitu depozita

Podgorica, 14.04.2018. godine

**Održana XXXV sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je trideset petu sjednicu, kojom je predsjedavao predsjednik Upravnog odbora Fonda Darko Bulatović.

Upravi odbor Fonda je razmotrio i usvojio Pravilnik o načinu sprovođenja hitnih nabavki kojim se uređuje pokretanje, sprovođenje i okončanje postupka hitnih nabavki, ako Fond nije u mogućnosti da sprovede postupak javne nabavke i postupi u rokovima utvrđenim Zakonom o javnim nabavkama.

Upravi odbor Fonda je razmotrio i usvojio Godišnje finansijske izvještaje Fonda za zaštitu depozita za 2017. godinu. Konstatovano je da su u 2017. godini ostvareni prihodi iznosili 15,01 milion eura, rashodi 674 hiljade eura. Sredstva koja predstavljaju neto rezultat za 2017. godinu, odnosno višak prihoda nad rashodima, u iznosu od 14,34 miliona eura, unijeta u sredstva Fonda. Takođe je konstatovano da nije bilo prekoračenja ostvarenih rashoda u odnosu na planirane, odnosno da finansijsko poslovanje Fonda za 2017. godinu karakteriše visok nivo racionalizacije troškova.

Upravni odbor Fonda je razmotrio Mišljenje i Izvještaj nezavisnog revizora, koje je obavilo reviziju finansijskih iskaza Fonda za 2017. godinu. Nezavisni revizor je konstatovao da finansijski izvještaji Fonda prikazuju istinito i objektivno, po svim materijalno značajnim pitanjima, finansijsku poziciju Fonda na dan 31. decembar 2017. godine, kao i rezultate njegovog poslovanja i tokove gotovine za period od 1. januara do 31. decembra 2017. godine, u skladu sa računovodstvenim propisima važećim u Crnoj Gori.

Upravni odbor Fonda odlučio je da se prihvati Predlog Ugovora o obavljanju bankarskih poslova koji je Fondu dostavljen od strane Centralne banke Crne Gore kojim se van snage stavljaju Ugovor o obavljanju bankarskih poslova i Ugovor o upravljanju sredstvima Fonda za zaštitu depozita koje je Fond zaključio sa Centralnom bankom Crne Gore. Zaključeno je da se sagleda mogućnost angažovanja novog asset managera.

Upravni odbor Fonda je razmotrio izvještaj o visini ukupnih depozita, visini garantovanih depozita, obračunu i naplati redovne premije i stanju sredstava Fonda na dan 28.02.2018. godine. Konstatovano je da ukupna sredstva Fonda na 31.01.2018. godine iznose 99,2 miliona eura. Ukupni depoziti iznose 3,24 milijardi eura i bilježe neznatan rast u odnosu na 31.01.2018. godine. Garantovani depoziti u istom periodu bilježe rast od 0,56% i iznose 1,34 milijardi eura.

Upravnio odbor Fonda upoznao se dinamikom dostavljanja nacrta novog Zakona o zaštiti depozita koji je pripremljen u skladu sa Direktivom 2014/49/EU a uz pomoć konsultanata WB, na javnu raspravu.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.